
Trafodwch yn feirniadol yr agwedd Dysgu Seiliedig ar Ymholi (DSY) y gellir ei ddefnyddio fel rhan o ystod o agweddau dysgu ac addysgu yn yr ysgol gynradd. Yn eich trafodaeth, cyfeiriwch at enghreifftiau o strategaethau a thechnegau DSY y byddwch yn eu defnyddio i ddatblygu sgiliau, gwybodaeth a dealltwriaeth y dysgwyr mewn agweddau o’r dyniaethau a gwyddoniaeth yn yr ysgol gynradd

Noda Donaldson (2015: 29) yn ei adroddiad dylai disgyblion fod ‘yn ymholgar ac yn mwynhau datrys problemau’. Mae Dysgu Seiliedig ar Ymholi (DSY) yn rhoi’r cyfle i blant wneud hyn mewn grwpiau bach. O fewn yr aseiniad, trafodir y defnydd o DSY o fewn y dosbarth wrth gyfeirio at fodelau o fewn y cyd destunau Dyniaethau a Gwyddoniaeth. Bwriedir ffocysu ar un model yn benodol sy’n profi’n fwyaf addas ar gyfer addysgu gwersi yng Nghyfnod Allweddol 2. 

Diffinia Guido (2017) Dysgu Seiliedig ar Ymholi fel ‘It is a learning and teaching method that prioritizes students questions, ideas and analyses.’ Y disgyblion sydd yn arwain y dysgu trwy gydweithio a chwestiynu ei gilydd i gryfhau eu dealltwriaeth. Dengys hyn felly bod DSY yn ddull addysgu dysgwr-ganolog, sef yr hyn a bwysleisia Piaget (Jay, 2016) ‘Children cognitively construct knowledge and meaning through new experiences and interactions.’ Creda Piaget fod rhaid i ddisgyblion ddatrys problemau dros eu hunain i wella eu dealltwriaeth gan anghytuno gyda’r syniad ‘intelligence was a fixed trait.’ (McLeod, 2018) 

Creda Gawron (2016) ‘It’s about triggering curiosity’ sef rhoi’r adnoddau i’r disgyblion i ddarganfod dros eu hunain er mwyn defnyddio eu chwilfrydedd at bwrpas. Wrth ymchwilio, byddai’r disgyblion yn datblygu eu geirfa trwy ddysgu termau newydd a defnyddiol, fel pwysleisia Vygotsky (Pickford et al, 2013) ‘The role of language and culture is seen as having pivotal significance.’ Mae hyn yn bwysig yng Nghyfnod Allweddol 2, fel y nodir yng Nghwricwlwm Cymru (2016) Dylent ‘defnyddio geirfa a therminoleg briodol.’ Wrth gwrs byddai’r athro yno i’w helpu os oes angen cymorth arnyn nhw ond brif bwrpas DSY yw bod yr athro yn hwyluso’r sesiynau, dim eu harwain, sydd yn wahanol i’r arfer. Rôl yr athro felly yw i sgaffaldio’r gwersi, fel trafoda Vygotsky (Pickford et al, 2013) ‘scaffolding helps to simplify the role of the learner rather than the task, through structured help by more capable others.’ Trwy sgaffaldio’r gwersi, mae’n annog y disgyblion yn fwy gan ei bod yn ymgysylltu gyda nhw, fel sona Pike (2016) ‘learning through inquiry is engaging and motivating for children.’ 

Mae’n amlwg nad yw pob disgybl yn dysgu yn yr un ffordd. Pwysleisia Estrada (Kate, 2014) “If a child can’t learn the way we teach, maybe we should teach the way they learn”. Mae cyflwyno DSY i ddisgyblion yn ffordd hwylus a gwahanol o ddatblygu eu sgiliau trwy eu cynnwys a’u helpu i ddatblygu ‘yn ddysgwyr uchelgeisiol, galluog.’ (Donaldson, 2015: 102) Pwysleisia John Dewey (Wheeler, 2016) ‘Children were better served if they took an active part in the process of their own learning.’ Cytuna Vygotsky (Meagor, 2014) gyda hyn trwy bwysleisio bod plant yn dysgu orau trwy wneud a darganfod dros eu hunain. Pwysleisia Vygotsky (Pickford et al, 2013: 10) hefyd bod disgyblion yn dysgu orau ‘through structured help by more capable others.’ Sef yr hyn sy’n datblygu o’i barth datblygiad procsimol sef yr hyn gall blentyn wneud heb gymorth. Datblygodd theori Bruner o waith Vygotsky gan ei fod yn credu ‘Education and learning is about the construction of our own version of reality through personal experiences.’ (Pickford et al, 2013: 8)

‘Enquiry learning is a learner- centred approach that emphasises higher order thinking skills. It may take several forms, including analysis, problem solving, discovery and creative activities, both in the classroom and the community.’ (UNESCO, 2015, dyfynnwyd o fewn Pike, 2016) Dywed Gutierrez (2018) bod Dysgu Seiliedig ar Ymholi yn ffordd arbennig o sicrhau addysg gan fod y disgyblion sy’n dewis y topig sy’n golygu bod y gwersi o ddiddordeb iddyn nhw.  Cytuna Dewey (Pike, 2016) gyda hwn trwy ddweud ‘children and their interests should be the starting point for learning.’ Ac mae’n bwysig ystyried ‘mae ar blant wir angen dilyn eu diddordebau’ yn ôl Athey (2007).

Trafoda Gutierrez (2018) bod DSY yn ddull effeithiol o addysgu’r disgyblion sut i ddatrys problemau. Byddent yn holi nifer o gwestiynau ac yn frwdfrydig i ddarganfod yr atebion dros eu hunain. Creda Crombie (2014) bod Dysgu Seiliedig ar Ymholi yn ffordd naturiol o gael y disgyblion i feddwl a dysgu mewn ffordd hwylus. Hefyd sonia Crombie (2014) eu bod yn ffordd i gymell y plant i ymchwilio gan eu bod yn berthnasol iddyn nhw. Cytuna Pickford et al (2013) gyda nhw trwy nodi ‘the task will have a clear purpose which is meaningful and motivating to pupils.’ 
Ar y llaw arall coda Markham (2013) pwyntiau pwysig sy’n dadlau effeithiolrwydd DSY. Noda bod gweithio mewn tîm yn sgil bwysig i amgyffred; Sgil nad yw pob disgybl wedi datblygu erbyn hyn. Golyga hyn efallai ni fydd pob unigolyn yn deall sut i weithio gyda’i gilydd eto sy’n gallu achosi straen ar y grŵp. Trafoda Quigley (2011, t. 59) ‘Teachers need to revisit the way they assess their students.’ Mae DSY yn ddull addysgu gwahanol i’r arfer sydd yn gwneud y broses asesu unigolion yn anoddach gan eu bod mewn grwpiau yn hytrach nag yn annibynnol. Creda Kirschner, Sweller a Clark (dyfynnwyd gan Seery, 2015) ‘The major fallacy of [the inquiry-based] rationale is that it makes no distinction between the behaviours and methods of a researcher who is an expert practicing a profession and those students who are new to the discipline.’ Y cwestiwn a godir yn syml felly yw oes ‘na wir bwrpas i ddefnyddio’r dull ymholi o ystyried bod tystiolaeth gadarn yn profi effeithiolrwydd o’r athro yn rhoi’r cyfarwyddiadau, nid y disgyblion. Yn ogystal â hyn, pwysleisia Debroy (2018) ‘There are many types of time related concerns.’ Mae defnyddio’r dull DSY yn gallu bod yn anodd ei drefnu ac i osod targed amser, sy’n golygu gellir mynd dros y terfyn amser yn hawdd. 
DSY a Gwyddoniaeth
Mae yna amrywiaeth o fodelau yn bodoli sy’n strwythuro a chefnogi Dysgu Seiliedig ar Ymholi a Gwyddoniaeth.  Y model fwyaf addas yng Ngwyddoniaeth yw’r model dysgu drwy ymholiad gan Harlen (2015). Creda Turner et al (2011) ei fod yn bosib gweithredu’r ymholiad mewn ffyrdd gwahanol megis trwy chwilio am batrymau, cynnal prawf teg, dosbarthu ac adnabod, mesur rhywbeth dros gyfnod o amser a chyfeiriad. Pwysleisia Harlen (2015) bod y math hwn o ymholiad yn datblygu dealltwriaeth y disgyblion trwy adlewyrchu’r ffordd mae gwyddonwyr yn gweithio. Trafoda Turner et al (2011) eu bod yn hyrwyddo, archwilio a chwestiynu’r plant. Gall y cwestiynau hyn yna arwain at wahanol fathau o ymholiad. Rhoddir her i’r disgyblion drwy wneud gweithgareddau newydd. Cefnoga Donaldson (2015: 50) y defnydd o ddefnyddio DSY o fewn Gwyddoniaeth trwy nodi ‘Mae gwyddoniaeth yn golygu cael gwybodaeth drwy arsylwi ac arbrofi’. Byddai defnyddio KWHLAQ yn ddefnyddiol i strwythuro’r ymholiad os dewiswyd y math hwn o ymholi ond ar gyfer y tro yma penderfynwyd ffocysu ar Ddysgu Seiliedig ar Ymholi a’r Dyniaethau. 

DSY a’r Dyniaethau
O fewn y Dyniaethau, gwelir nifer o fodelau perthnasol ar gyfer Dysgu Seiliedig ar Ymholi, sef y Model S (Grigg a Hughes, 2013) sy’n ffocysu ar yr ardal leol; Model 4 Cam (Samuel, 2009) sy’n cynnwys y cylch ymholi; Model 5 Cam (Ofsted, 2010); Model Ymholi a Chwestiynau (Pickford et al., 2013); Model 5 Cwestiwn (Storm, 1989) sydd â ffocws gwreiddiol ar Addysg Grefyddol a’r Model 6 Cam Ymholiad (Scoffham, 2001). 
Mae Dysgu Seiliedig ar Ymholi yn y Dyniaethau yn ymateb i gwricwlwm Hanes (APADGOS, 2008) gan ei fod yn nodi ‘Byddant yn cymryd rhan mewn ymholiadau hanesyddol ysgogol a chlir eu ffocws gan ddefnyddio ystod eang o ffynonellau.’ Penderyfnwyd i ganolbwyntio ar yr ardal leol trwy gyflwyno hanes Blits Abertawe yn ystod yr Ail Rhyfel Byd. Cymerodd y Blits lle yn 1941 yn ystod yr Ail Ryfel Byd, fel sonia Johnes (2016) ‘Swansea endured Wales’s heaviest bombing raid of the Second World War.’ Dros dri diwrnod, marwodd 230 o bobl a dinistwryd 11,000 o adeiladau. ‘From as far as Cornwell and Devon you could see the city burning as it fell.’ (Winston, 2016) Mae’n bosib addysgu’r pwnc yn drawsgwricwlaidd, fel pwysleisia Donaldson (2015) trwy gyfuno Daearyddiaeth mewn i’r wers Hanes wrth i’r disgyblion ddarganfod y pellter rhwng Abertawe a Chernyw. Datgana Donaldson (2015: 46) ‘Ceir cyfleoedd cyfoethog drwy Faes Dysgu a Phrofiad y Dyniaethau i ddysgu y tu allan i safle’r ysgol, er enghraifft drwy astudio’r amgylchedd lleol a dysgu o brofiad pobl’.  Mae’n bwysig hefyd i’r pwnc Addysg Grefyddol plethu mewn gan oedd bwyslais enfawr ar grefydd yn ystod yr Ail Ryfel Byd gyda’r arweinydd Hitler. Y rheswm dros ddefnyddio’r ardal leol yw datblygu sgiliau a dealltwriaeth disgyblion Blwyddyn 6 o’r ardal maent yn byw ynddi o fewn y cyd-destun y Dyniaethau. Dewiswyd i gynnal yr ymholiad
gyda Blwyddyn 6 oherwydd mae plant o’r oed hyn yn mwynhau datblygu eu hannibyniaeth ac maent yn ddigon aeddfed i gymryd y dasg o ddifrif. 

‘Moving from teacher-centered to student-centered dictates change in the educational organization.’ (Wallace a Husid, 2017) Nid yw pob unigolyn yn delio gyda newidiadau’n hawdd, ond trwy DSY byddent yn datblygu eu hannibyniaeth trwy gymryd risgiau.  Mae cymryd risgiau yn bwysig iawn fel dywed Zuckerberg (Y combinator, 2017) ‘the biggest risk is not taking any risk.’ Bydd Dysgu Seiliedig ar Ymholi yn cynnwys ymweliadau allanol, sy’n ffordd o wella eu lles fel pwysleisia Ellis (1973) ‘Children are able to engage in risk taking behaviors outdoors that would be impossible indoors, challenging themselves in ways which lead to improved self-esteem and self-confidence.’ 
[image: ]Dewiswyd defnyddio'r model ‘S’ (gwelir ffigwr 1) gan Grigg a Hughes (2013) gan ei fod yn cysylltu gyda’r ardal leol sy’n berthnasol ar gyfer ymholiad fel hyn. Gwelir fod pedwar cam i’r model yma sef Dewis, Ymchwilio, Dadansoddi a Rhannu. Mae’r model yn darparu’r cyfleoedd i’r disgyblion ddatblygu eu sgiliau ac annibyniaeth mewn meysydd gwahanol a rhoi’r awydd iddyn nhw ddarganfod mwy am eu hardal leol. Datgana’r Cwricwlwm Hanes ‘Bydd hanes yn cyfrannu at y Cwricwlwm Cymreig trwy wneud hanes lleol a hanes Cymru yn ffocws yr astudiaeth’. 

Er mwyn dechrau’r ymholiad yn effeithiol ac i sbarduno’r disgyblion, caiff ffotograffau o ifaciwis ac arteffactau eu gwasgaru o amgylch yr ystafell dosbarth. Gwelir atodiad 1. Pwysleisia’r Cwricwlwm Cymreig (ACCAC, 2003) y pwysigrwydd o ddefnyddio arteffactau o fewn gwersi Hanes trwy nodi dylid ‘ymweld a’r safleoedd hanesyddol, defnyddio arteffactau’. Yn dawel gofynnir i’r disgyblion edrych ar yr adnoddau, heb gyffwrdd, a dyfalu pa mor hen oeddent. Creda Silbey (2004) fod annog y disgyblion i feddwl yn annibynnol yn eu helpu nhw i ddatrys problemau. Mae defnyddio arteffactau yn ddefnyddiol ac yn bwysig o fewn DSY fel trafoda O’Hara ac O’Hara (2001: 72) ‘Artefacts can be highly effective as a means of generating discussion about the past and introducing new vocabulary.’ Maent yn ddefnyddiol oblegid ‘using objects can be an inspirational way of engaging children across a wide variety of subjects.’ (Lewis, 2016) Dengys hyn fod defnyddio arteffactau yn ffordd effeithiol o gyfuno pynciau eraill yn ogystal â Hanes megis Daearyddiaeth ac elfennau o Addysg Grefyddol. Datgana’r Cwricwlwm Cymreig (ACCAC, 2003) ‘Un ffordd o ddarparu perthnasedd o’r fath yw drwy astudio hanes a daearyddiaeth leol.’ Penderfynwyd dechrau a chwblhau’r ymholiad dros hanner tymor gan eu bod yn rhoi digon o amser i’r disgyblion ymchwilio, casglu syniadau a chyflwyno’u hymchwil. 

Cam 1: Dewis
Datgana Llywodraeth Cymru (2014) ‘Mae ymweliadau addysgol yn cynnig cyfle amhrisiadwy i gyfoethogi addysg pobl ifanc, codi eu hunanhyder, eu gwneud yn fwy ymroddgar a pharod i ddysgu ac yn gwella eu lles personol.’ Nid yn unig mae’n agor llygaid y disgyblion ond mae ymweliadau ysgol effeithiol yn gallu sbarduno meddyliau’r disgyblion i feddwl am gwestiynau addas ar gyfer yr ymholiad. Gall yr athro mynd â’r dosbarth ar daith i dref Abertawe i ymweld â’r mannau hanesyddol megis y strydoedd cafodd eu heffeithio gan y Blits a’r walydd llawn tyllau bwled. ‘Taking children out of the classroom on visits to museums, galleries, exploratories and historical sites can extend the opportunities for evidence- based teaching in history.’ (O’Hara a O’Hara, 2001: 75) Gofynna’r athro un cwestiwn allweddol;  Cwestiwn fydd yn arwain yr ymholiad, sef ‘Dychmygwch eich bod yn byw yn ystod yr Ail Ryfel Byd. Beth sy’n digwydd o’ch amgylch?’ Rôl y disgyblion fan hyn yw defnyddio eu synhwyrau a theimladau i feddwl am is-gwestiynau sy’n llifo o’r cwestiwn allweddol. Gwelir atodiad 2 ar gyfer cwestiynau posib. Trwy gerdded heibio’r strydoedd, mae’n bosib gweld gapiau lle’r oedd adeiladau sydd nawr wedi dinistrio. Mae’n bosib felly edrych ar hen luniau a mapiau o’r adeiladau oedd yno cyn y Blits fel bod y disgyblion yn gallu cymharu’r ddwy. Pwysleisia O’Hara a O’Hara, (2001: 73) fod defnyddio safleoedd fel hyn yn ffordd dda o ddatblygu eu gwybodaeth bynciol Hanes a datblygu eu synnwyr o gronoleg a newid dros amser. Mae defnyddio’r mapiau i bwrpas yn ymddangos yn y Cwricwlwm Daearyddiaeth (APADGOS, A, 2008) ‘Byddant yn defnyddio globau a mapiau i ddod o hyd i wybodaeth am leoedd.’ I atgyfnerthu’r hyn a drafodwyd o sut mae pethau’n newid dros amser, dangosir dau ffotograff i’r disgyblion, gwelir atodiad 3. Y llun cyntaf yw stryd yn Abertawe yn 1939, sef cyn i’r Blits Ddechrau. Yna gwelir yr ail lun sef yr un ardal ond cafodd y llun ei dynnu dros y blynyddoedd diwethaf.  
Mae atynnu ar wybodaeth flaenorol yn bwysig i sicrhau llwyddiant, fel sonia Pickford et al (2013) ‘Prior knowledge and varying levels of ability will be taken into account.’ Er mwyn i’r athro gael asesu eu dealltwriaeth hyd yn hyn, caiff y disgyblion y cyfle i ysgrifennu’r wybodaeth maent yn gwybod yn barod ar y bwrdd gwyn fel rhan o ddiagram pri-cop. Mae’n bwysig bod y plant yn ysgrifennu eu henwau ar bwys y [image: ]wybodaeth a roddir fel bod yr athro yn gallu tracio eu cynnydd a dealltwriaeth yn fwy systematig. Mae asesu eu gwaith yn rôl bwysig i’r athro, gan ei fod yn rhan o Asesu ar Gyfer Dysgu (AaGD). Pwysleisia Donaldson (2015: 67) bod AagD yn ‘galluogi ymarferwyr i ddeall effeithiolrwydd y dysgu.’ Er mwyn sicrhau bod y disgyblion yn dysgu a chyflawni i'w holl botensial, dylai’r athro gyflawni’r pedwar elfen asesu sef rhannu meini prawf gyda’r disgyblion, ei defnydd o ac ansawdd yr adborth, asesu cyfoedion a hunanasesu ac ansawdd y cwestiynau. Ar gyfer DSY, ffocysir ar gwestiynu gan fod DSY yn cyfeirio at ‘the process of focused questioning and research.’ (Pickford et al, 2013:1)  Datgana Llywodraeth Cynulliad Cymru (2010) bod ‘Cwestiynau o ansawdd uchel yn arwain at siarad o ansawdd uchel.’ Sona Blessinger a Carfora (2014: 7) ‘They must learn to develop higher order thinking (e.g., as identified in Bloom’s Taxonomy of Learning Objectives).’ Ond gwelir o wybodaeth Pickford et al (2013: 13) ‘Enquiry focuses on the higher- order thinking skills.’ Felly dengys hyn bod Dysgu Seiliedig ar Ymholi yn helpu’r disgyblion i ddatblygu’r sgiliau uwch. Y chwech lefel, gwelir ffigwr 2, yw gwybodaeth, dealltwriaeth, cais, dadansoddiad, synthesis a gwerthusiad. Anghytuna Wiggins (2015, dyfynnwyd yn Wallace a Husid, 2017) gyda theori Bloom oherwydd creda ni ddyled dealltwriaeth fod ar yr ail lefel gan eu bod yn sgil bwysig sy’n haeddu fod yn uwch.

Ar ddechrau gwers, bydd gan yr athro hen gês brown. ‘Bringing strange and unusual objects into the classroom can introduce an element of mystery and excitement.’ (O’hara a O’Hara, 2001: 72) O fewn y cês bydd llawer o arteffactau, lluniau ac amlenni. Rhydd yr athro amlen i bob disgybl a’u gorchymyn i beidio ag agor nes bod yr athro yn dweud. Rôl y plant yw i sefyll mewn cylch yn dawel, heb siarad ag unrhywun. Rôl yr athro yw i ganiatau’r disgyblion i agor yr amlen, heb ddangos i unrhyw berson beth sydd o’i fewn. O fewn yr amlen, bydd cerdyn adnabod, sef y rhai oedd gan blant yn ystod yr Ail Ryfel Byd. Ar y cerdyn, gwelir rhif sef rhif y grŵp ymholi fyddent yn gweithio ynddi. Pan gwaedda’r athro rhif allan, gobeithir fod tua pedwar disgybl yn camu ymlaen sydd yna wedi ffurfio grŵp’r ymholi cyntaf. ‘Learning to work as part of a team will help your child hone many social skills, such as patience, empathy, communication , respect for others, compromise and tolerance.’ (The School Run, 2019) Mae grwpio’r disgyblion gydag unigolion newydd yn ffordd arbennig o’u haddysgu nhw i greu ffrindiau newydd. ‘Collaboration is a key ingredient in IBL classrooms because students often work own group projects where they must interact intently with others in order to complete the learning tasks and objectives.’ (Blessinger a Carfora, 2014)

Gan gofio’r cwestiwn allweddol a osodwyd sef ‘Dychmygwch eich bod yn byw yn ystod yr Ail Ryfel Byd. Beth sy’n digwydd o’ch amgylch?’ gofynnir i’r disgyblion yn eu grwpiau i edrych ar yr arteffactau a lluniau rhoddwyd iddynt ac i feddwl am gwestiynau posib i ddarganfod megis ‘Pam oedd y plant yn y lluniau yn gwisgo’r labelu adnabod?’ Mae hyn yn gyfle i’r athro addysgu’r disgyblion am y mathau gwahanol o gwestiynau megis rhai agored a chaeedig trwy fodelu enghreifftiau. Datgana’r Cwricwlwm Hanes (APADGOS, 2008) ‘Bydd y disgyblion yn dechrau gofyn cwestiynau hanesyddol.’

‘RE improves where teachers don’t just transmit knowledge but enables pupils to be active, thoughtful, reflective and expressive in their handling of questions about beliefs, religion, spirituality and values.’ (Northamtonshire, dyddiad anhysbys) 
Mae’n bwysig ystyried bod llawer o resymau crefyddol yn ymwneud a’r Ail Ryfel Byd a chredwyd fod hyn yn bwysig i’r disgyblion ddysgu. Mae hyn yn gyfle i addysgu’r disgyblion am effeithiau bod yn rhagfarnllyd tuag at eraill megis yr hyn a ddigwyddodd gyda Hitler trwy beidio trin eraill yn deg. Pwysleisir hyn yn un o agweddau ADCDF (Llywodraeth Cynulliad Cymru, 2008) sef Cyfoeth a Thlodi trwy nodi dylid ‘trin eraill yn deg a deall beth sy’n deg a beth sy’n annheg.’ ‘Discrimination is rooted in prejudice… As a result people are treated less well because they are different colour, gender, religion or class.’ (O’Hara a O’Hara, 2001: 143) Mae’n bosib i’r athro ddangos symbol y Swastika i’r disgyblion a chael nhw i feddwl am gwestiynau i arwain y drafodaeth, megis ‘Beth ydy’r symbol hyn yn golygu?’ Gallai’r disgyblion edrych mewn i hwn a’u cynnwys o fewn eu cyflwyniad.  

Cam 2: Ymchwilio
Dyma le noda’r y disgyblion sut maen nhw’n bwriadu darganfod yr atebion i’r is- cwestiynau. Mae angen meddwl pa adnoddau sydd angen i’w cefnogi, gyda chymorth yr athro. Rôl yr athro felly yw danfon y plant i’r cyfeiriad cywir gan ddaw nod yr ymweliad yw hwyluso yn unig, fel noda Blessinger a Carfora (2014: 6) ‘In IBL, the instructor is the guide throughout the learning experience.’ Cytuna Bruner (Pickford et al, 2013) trwy nodi ‘the role of the teacher is not only to impart knowledge but also to guide learners in discovering new knowledge and understandings for themselves.’ 

Mae addysgu disgyblion am ddibynadwyedd ffynonellau yn sgil bwysig er mwyn sicrhau bod eu hymchwil yn cynnwys ffeithiau cywir. Dywed yn y Fframwaith Llythrennedd a Rhifedd (Dysgu Cymru, 2014) dylai’r plant ‘chwilio ar y rhyngrwyd yn ofalus gan benderfynu pa ffynonellau i’w darllen a’u credu.’ Noda’r University of Colardo Boulder (Dyddiad anhysbys) ‘The advantages that the internet offers students are tremendous.’ Gall y disgyblion chwilio am wybodaeth ar y wê gan ei bod yn ffordd gyflym o ddarganfod gwybodaeth berthnasol, ond mae’n rhaid codi ymwybyddiaeth y disgyblion gan fod ‘many unreliable sources exist on the internet.’ (University of Colardo Boulder, Dyddiad anhysbys). Dywed y Brifysgol hefyd ei fod yn hanfodol i’r disgyblion gael eu haddysgu gan yr athrawon sut i’w defnyddio yn gywir. Yn ogystal â hyn, mae defnyddio llyfrau yn ffynhonnell arbennig o gasglu gwybodaeth ddibynadwy. Cytuna Alderman (2014) bod y defnydd o lyfrau yn ffynhonnell effeithiol wrth ymchwilio.  Ar gyfer casglu’r wybodaeth gywir mae’n rhaid sicrhau bod sgiliau darllen y disgyblion yn dda er mwyn iddynt ddeall yr hyn maent yn darllen.  Mae hefyd yn ffordd araf o gasglu gwybodaeth gan fod rhaid cymryd amser i ddarllen er mwyn darganfod y wybodaeth sydd angen. Mae’n bosib hefyd i’r disgyblion fynd i’r Llyfrgell leol i edrych ar bapurau newyddion hen oedd yn bodoli amser yr Ail Ryfel Byd i gasglu gwybodaeth. Gellid edrych trwy hen fapiau o ddinas Abertawe eto yn ystod y rhyfel a’u cymharu gyda’r ddinas nawr i ddarganfod sut i ateb y cwestiwn ‘Sut mae Abertawe wedi newid dros amser?’ 

‘An outcome of IBL is to give students real-life experiences’ (Wallace a Husid, 2017) Tasg ddefnyddiol ar gyfer y grwpiau yw ceisio darganfod person oedd yn byw yn ystod yr Ail Ryfel Byd er mwyn casglu gwybodaeth gynradd a dibynadwy. Bydd hyn felly yn caniatáu profiad uniongyrchol iddyn nhw gyda pherson profiadol. Mae 'na lawer o resymau dros fethu gwneud hyn, megis ddim yn adnabod unrhyw un, felly gellid cael cyfarfod ag arbenigwyr yn y maes i gasglu’r wybodaeth yn lle. Y rheswm dros wneud hyn yw cyfoethogi’r wybodaeth maent wedi casglu hyd yma a chymharu’r ymchwil cynradd gyda’r eilaidd i ddod i gasgliad os oedd pob darn o wybodaeth yn ddigon dibynadwy i’w defnyddio. Mae darganfod person profiadol yn rhan o’u gwaith maes sy’n golygu bydd angen i’r disgyblion ymchwilio yn hytrach na’r athro yn eu darganfod. ‘The instructor plays an essential and very crucial role in creating the necessary conditions within which effective learning can take place.’ (Blessinger a Carfora, 2014) Ond mae’n bwysig bod yr athro yn cael ei gynnwys ar gynlluniau’r disgyblion ynglŷn â’r cyfarfodydd ar gyfer rhesymau moesegol. Dylai’r athro fod yn ymwybodol o enw’r person mae’r grŵp yn ymweld ag ef neu hi, ble maent yn cwrdd a phryd. Yn ogystal â hyn, dylai’r grwpiau greu llythyr yn esbonio i’r person profiadol pwrpas yr ymweliad a gofyn am ei llofnod/lofnod er mwyn casglu ei chaniatâd/ganiatâd i ddefnyddio’r ymchwil o fewn eu cyflwyniad. 
Er mwyn i’r disgyblion gasglu syniadau o sut i gyflwyno’u canfyddiadau, gwahoddir cwmni sioe Arad Goch i’r ysgol i actio allan prif ddigwyddiadau’r Ail Ryfel Byd gan sôn yn benodol am Blits Abertawe. Er nad yw hyn yn waith maes i’r disgyblion sy’n cefnogi Dysgu Seiliedig ar Ymholi, mae’n ffordd o sbarduno’u meddyliau trwy ddod â’u holl ymchwil hyd yn hyn yn fyw. 

Cam 3: Dadansoddi

Mae’r grwpiau erbyn nawr wedi cyfarfod ag unigolyn profiadol neu arbenigwr, ymweld â dinas Abertawe a’r Llyfrgell o bosib, ymchwilio trwy lyfrau ac ar y we ac yna wedi gwylio perfformiad yr Ail Ryfel Byd. Mae’r broses o ymchwilio nawr wedi dod i ben ac mae’n amser i’r grwpiau benderfynu ar sut i gofnodi’r canfyddiadau. Gan fod defnyddio creadigrwydd yn ganolbwynt i Ddysgu Seiliedig ar Ymholi, dylai’r disgyblion gyd-weithio i benderfynu ar y ffordd orau o gyflwyno’r ymchwil.  

Y ffordd orau o ddangos eu gwybodaeth yw trwy greu ffilm fer sy’n cynnwys yr holl wybodaeth a ddysgwyd. Mae’n ffordd effeithiol o ddatblygu eu sgiliau TGCH, fel pwysleisia Donaldson (2015: 8) ‘Mae angen i blant a phobl ifanc ddysgu sut i wneud mwy na defnyddio technoleg yn unig a datblygu’r wybodaeth a’r sgiliau sydd eu hangen i ymwneud â’r dechnoleg honno mewn ffordd greadigol.’ Mae’n ffordd hwylus o ddysgu am Hanes eu gwlad. Rôl yr athro yw sicrhau eu bod yn ateb y cwestiynau i gyd o fewn y ffilm er mwyn dangos eu dealltwriaeth ac i’r athro dracio eu cynnydd. Nid oes rhaid creu ffilm, gan fod angen ‘sicrhau bod lleisiau disgyblion yn cael eu clywed.’ (Estyn, 2016). Os nad ydynt yn teimlo’n gyfforddus yn creu ffilm mae’n rhaid cefnogi hyn oherwydd ‘The child’s wishes and feelings should be taken into account’. (Department for Education, 2018) Gellir eu cyflwyno mewn pa bynnag ffordd yr hoffent megis cyflwyniad ar bwynt bŵer neu greu posteri ond mae’n rhaid iddo gael eu creu gan ddefnyddio technoleg er mwyn datblygu eu sgiliau technoleg gwybodaeth. 

‘Dylai’r cwricwlwm fod yn ddiddorol: yn hybu mwynhad o ddysgu a boddhad wrth feistroli cynnwys ymestynnol’ (Donaldson, 2015: 14) Er mwyn sicrhau bod y disgyblion yn mwynhau’r profiad, rhoddir y cyfle i greu ffilm hwylus o’r hyn maent wedi addysgu trwy’r profiad o DSY. Datgana’r Cwricwlwm Hanes (APADGOS, 2008) ‘Bydd y dysgwyr yn datblygu eu sgiliau TGCh ar draws y cwricwlwm trwy ddarganfod, datblygu, creu a chyflwyno gwybodaeth a syniadau a thrwy ddefnyddio ystod eang o offer a meddalwedd.’ Felly mae creu ffilm yn ffordd gyffrous o gyflwyno TGCH i’r wers. Noda’r Fframwaith Cymhwysedd Digidol (Dysgu Cymru, 2016) ei bod yn bwysig i roi’r cyfleoedd i’r disgyblion ‘dewis a chyfuno ystod o destun, delwedd, sain, animeiddiad a fideo i sicrhau canlyniad at ddiben penodol.’ Anogir i’r disgyblion i wisgo i fyny fel ifaciwis i’w wneud yn fwy hwylus. Creda Rock (2018) bod gwisgo i fyny fel cymeriad yn ffordd arbennig i’w helpu i ddatblygu eu geirfa a chodi eu hyder. Maent yn defnyddio eu dychymyg wrth wisgo i fyny a dyma ran enfawr o fewn DSY yn ôl Wallace a Husid (2017) wrth iddynt nodi ‘IBL is a major tool for students’ curiosity and imagination.’ 

Wrth greu’r ffilm mae’n bosib i’r disgyblion ddefnyddio sgrin werdd i’w wneud y cyflwyniad yn fwy effeithiol. Gallent ddefnyddio amrywiaeth o gefndiroedd gwahanol i gefnogi’r hyn sy’n digwydd yn yr olygfa ac i ddod â’r ffilm yn fyw. Gall yr athro gynnig cymorth fan hyn i osod y sgrin werdd yn gywir a dangos i’r disgyblion sut i’w defnyddio. Byddai hefyd efallai yn ddefnyddiol i’r grwpiau benderfynu ar ardaloedd o amgylch Abertawe fyddai’n effeithiol i recordio golygfeydd ar gyfer y ffilm.  Byddai defnyddio’r arteffactau o’r gwersi blaenorol hefyd yn ddefnyddiol oherwydd ‘Introducing objects into history teaching offers pupils first- hand experiences and opportunities for questioning and enquiry.’ (O’Hara a O’Hara, 2001: 69) Trwy ddefnyddio’r arteffactau efallai byddai’n helpu adeiladu’r golygfeydd a sbarduno syniadau newydd. 

‘Reading and writing play scripts is a great way to bring stories alive for children.’ (The School Run, A, dyddiad anhysbys) Cyn creu ffilm mae’n rhaid bod y disgyblion yn gwybod beth i’w ddweud a gwneud. Yn y modd hwn, creu sgript fyddai’r syniad fwyaf addas. Yn ôl Fframwaith Llythrennedd a Rhifedd (Dysgu Cymru, 2014), dylai’r disgyblion ‘ysgrifennu cyflwyniad effeithiol sy’n gosod cyd-destun a diben, cydbwysedd addas rhwng ffeithiau a safbwyntiau, diweddglo cryno.’ Noda’r Fframwaith hefyd dylen nhw ‘darllen ac ysgrifennu rhifau hyd at 1 miliwn’ yn glir. Trwy ysgrifennu ac ymarfer y sgript, byddent yn defnyddio’r rhifau hyd at filiwn trwy gyfeirio yn nôl at y blynyddoedd a niferoedd o bobl bu farw yn ystod y rhyfel. Bydd yn rhaid iddynt ymarfer darllen y sgript er mwyn cofio eu geiriau ac mae hyn felly’n helpu nhw i gofio ffeithiau o’r rhyfel eu hunain. 
Er mwyn golygu’r ffilm, ceir ddefnyddio’r meddalwedd IMovie neu Final Cut (os yw ar gael gan yr ysgol). Hoffa’r athro fod yn bresennol i weld y golygu i sicrhau eu bod yn defnyddio’n gywir. Byddai’r disgyblion wedi derbyn hyfforddiant yn y gorffennol ond er mwyn adnewyddu’r wybodaeth, dosbartha’r athro camau o sut i’w defnyddio er mwyn eu cynorthwyo. 

Cam 4: Rhannu

Pwysleisia’r Cwricwlwm Hanes (APADGOS, 2008) ‘Bydd y dysgwyr yn datblygu eu sgiliau TGCh trwy ddefnyddio technoleg mewn ymholiadau, ac i ddatblygu a chyflwyno eu canfyddiadau.’ Dyma’r cam lle dangosa’r disgyblion eu ffilm neu gyflwyniad i weddill y dosbarth. I greu naws effeithiol mae’n bosib gall y disgyblion gwisgo lan i gyflwyno’r ffilm neu efallai chwarae cerddoriaeth cyn dangos y cyflwyniad. 

O fewn y ffilm, hoffwyd gweld ateb i’r cwestiwn allweddol sef ‘Dychmygwch eich bod yn byw yn ystod yr Ail Ryfel Byd. Beth sy’n digwydd o’ch amgylch?’ Dylai’r disgyblion cynnwys eu teimladau a meddyliau a’r hyn a welwyd. Gallent ddefnyddio drylliau ffug a gwisgo i fyny fel milwyr, neu efallai gallent actio fel yr unigolion oedd yn cuddio, megis Anne Frank. Mae’n bwysig iddyn nhw roi eu stamp eu hunain i ddangos eu creadigrwydd, fel pwysleisia Moszyk (Dyddiad anhysbys) IBL ‘encourages creative performance and it teaches students that there are different points of view.’ Y byddai’n effeithiol os trafodir yr ochr grefyddol i’r rhyfel megis bwriadau Hitler a’i rheswm dros wahaniaethu a gwrthdaro yn erbyn yr Iddewon. Efallai gallent dangos ei symbol sef y Swastika a’i bwrpas, sef i osod ofn ar bobl. Noda’r Cwricwlwm Hanes (APADGOS, 2008) ‘Dylid rhoi cyfleoedd i unigolion astudio'r gwahaniaethau ym mywydau bob dydd pobl.’ 

Mae’n bosib i’r disgyblion gynnwys map o’r Byd gan ddangos dilyniant y rhyfel ym mhob gwlad, neu dref, trwy gynnwys y dyddiadau ac ystadegau. Gwelir atodiad 4.  Bydd y dysgwyr yn datblygu sgiliau i gasglu a gwneud synnwyr o wybodaeth, defnyddio mapiau, meddwl yn greadigol a rhannu syniadau trwy drafod. Bydd y disgyblion wedi ymchwilio mewn i’r ffeithiau daearyddol mewn cam 2 ac mae ymholi yn Naearyddiaeth yn bwysig, fel noda’r QAA (Dyfynnwyd yn Owen a Ryan, 2001, t. 10) ‘Enquiry is part of the ‘subject knowledge’ of geography. Gellir cynnwys y lluniau o’r trefi cyn y rhyfel a nawr, fel y trafodwyd cyn dechrau’r ymholiad, i ddangos effaith y rhyfel. 

Ar ôl cyflwyno’r ffilm i’r dosbarth, byddai’n syniad i’r disgyblion gasglu adborth wrth eu cyfoedion nad oedd yn y grŵp er mwyn casglu barn deg ac osgoi rhai rhagfarnllyd. ‘Feedback is valuable information that will be used to make important decisions.’ (DeFranzo, 2015) Trwy gasglu’r wybodaeth hyn wrth eu ffrindiau, mae’n bosib gwerthuso’u gwaith, sydd yn gam bwysig iawn wrth ymholi. Datgana Meera (Dyddiad anhysbys) ‘Evaluation can help you identify areas for improvement and ultimately help you realize your goals more efficiently.’ Cytuna Bruner â phwysigrwydd gwerthuso trwy nodi (Pickford et al 2014:9) ‘The process of reflection on one’s learning…the extent to which the knowledge has been appropriately applied and manipulated.’

Mae’n bwysig nawr i’r grwpiau gasglu at ei gilydd a gwylio ffilm/ cyflwyniad eu hunain. Dylent edrych yn nôl ar y cwestiynau a gofynnwyd i ddarganfod os llwyddon nhw i’w hateb neu beidio. Datgana’r Fframwaith Llythrennedd a Rhifedd (Dysgu Cymru, 2014) dylai disgyblion ‘Cyfrannu’n bwrpasol i drafodaeth grŵp er mwyn dod i’r canlyniadau y cytunwyd arnynt.’  Fan hyn bydd angen trafod yr agweddau positif sef yr hyn wnaethant yn dda ond yn bwysicaf mae angen ffocysu ar yr hyn sydd angen gwella a beth ydy’r camau nesaf. Mae’n bosib iddyn nhw ystyried ysgrifennu dyddiadur Anne Frank gan ddefnyddio’r wybodaeth a gasglwyd ar gyfer y ffilm. Cam nesaf o bosib yw creu sioe gan ddefnyddio’r sgript o’r ffilm a gwahodd rhieni i mewn i’w gweld.  

Casgliad
Gyda’r cwricwlwm newydd ar y gorwel, gwelir fod Dysgu Seiliedig ar Ymholi yng Ngwyddoniaeth a’r Dyniaethau yn ddull effeithiol iawn i ddefnyddio mewn ysgolion cynradd. Pwysleisia Piaget (O’Hara a O’Hara, 2001, t. 69) ‘Children assimilate knowledge about the world around them through first- hand experience.’ Mae DSY yn ffordd arbennig o gynnig y profiadau yma i ddisgyblion. Mae’n ffordd ddefnyddiol o gyfuno amrywiaeth o bynciau o fewn cyd-destun fel y pwysleisia Estyn (2015) trwy nodi bod y “disgyblion yn datblygu eu medrau dysgu’n fwy systematig” trwy addysgu’n drawsgwricwlaidd. 
Creda Blessinger a Carfora (2014: 7) bod DSY yn helpu disgyblion i ddatblygu arferion gwaith da trwy’r ymchwil er mwyn ceisio darganfod yr atebion cywir a datrys problemau bywyd go- iawn. Mae hyn felly yn helpu disgyblion i fod yn ‘active in processing the information themselves.’ (Pickford et al, 2013)
‘Mae plant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio, a mwy o weithgareddau y tu allan i’r ystafell ddosbarth.’ (Donaldson, 2015: 17) Felly wrth ddod i gasgliad, os byddai pob ysgol gynradd yn defnyddio’r dull Dysgu Seiliedig ar Ymholi, mae’n bosib y byddai’r dyfodol yn un llwyddiannus ac yn llawn dysgwyr hyderus ac annibynnol.

Atodiad 1


Arteffactau posib:

Cerdyn adnabod

Mwgwd nwy

Papur newyddion- ar gael yn y llyfrgell leol




Atodiad 2


Cwestiynau posib:

· Pam oedd y plant yn gwisgo cerdyn adnabod?
· Beth yw’r gwahaniaethau rhwng gwisgoedd y plant nôl yn 1939 i gymharu â nawr?
· Beth ydy’r adeiladau’n edrych fel nawr i gymharu â chyn y rhyfel?
· Pa mor hen yw’r arteffactau?
· Pryd cafodd y ffotograffau eu tynnu?
· [bookmark: _GoBack]Sut fath o deimlad oedd hi i fyw yn ystod y rhyfel?
· Sut oedd bywyd yn wahanol i heddiw?
· Faint o bobl bu farw?
· Pam ddechreuodd y rhyfel?
· Faint o filwyr oedd yn ymladd?

Stryd yn Abertawe yn 
ystod y rhyfel, 1941








[image: ]



Stryd yn Abertawe 
heddiw, 2019









Ffynhonell: Wales Online:- https://www.walesonline.co.uk/news/wales-news/telltale-evidence-swansea-blitz-you-14422515

Atodiad 4

[image: Image result for map of world affected in second world war]Map sy’n dangos cyfranogiad gwledydd yn ystod y rhyfel



1

image3.jpeg




image4.jpeg
NATIONAL

REGISTRATION {| -

i

IDENTITY.
CARD

‘UNDER SIXTEEN YEARS





image5.jpeg
Premier's Momentous Statement In The Commons

ifi ITAIN AT WAR WITH GERMANY
}
|

MR. CHAMBERLAIN'S | " ™ ° ™ 2= HITLER'S CHOICE

FINAL WORDS
“LTrust I May Live To See Hitlerism [

Refusal Of The British |
| Demands

“NO INTENTION TO

Destroyed”
‘ ATEFUL DAY IN WORLD'S ANNIHILATE POLAND "
HISTORY

l TR SR R s 18 B

o e e s

i





image6.png
Teilo Crescent in 1941 (image: peoplescollection.wales)

Teilo Crescent as it is today (Image: jonathan Myers)

